|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.: 4435 Αθήνα, 04/06/2018

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας χαιρετίζει κι εκφράζει την αμέριστη αλληλεγγύη του στον απεργιακό αγώνα των εργαζομένων στην COSCO, στις προβλήτες ΙΙ και ΙΙΙ στο λιμάνι του Πειραιά, οι οποίοι αγωνίζονται και διεκδικούν την υπογραφή ΣΣΕ, σταθερή και μόνιμη εργασία, ουσιαστική εφαρμογή των μέτρων για την ασφάλεια και την υγιεινή στην εργασία, ένταξη της δουλειάς τους στα βαρέα και ανθυγιεινά.

Η Διοίκηση της COSCO και οι εργολάβοι της στο λιμάνι κινητοποιήθηκαν για να συγκροτήσουν απεργοσπαστικό μηχανισμό με σκοπό το χτύπημα των συνδικαλιστικών δικαιωμάτων των εργαζομένων και την απροκάλυπτη υπονόμευση της απεργίας.

Οι εκάστοτε κυβερνήσεις, παρά τους μεγάλους απεργιακούς αγώνες που είχαν κάνει και στο παρελθόν οι εργαζόμενοι στον Ο.Λ.Π., παραδίδουν σταδιακά το λιμάνι, όπου η COSCO έχει εφαρμόσει ένα μεσαιωνικό καθεστώς εργασίας με την ανοχή της Κυβέρνησης.

Καταγγέλλουμε:

* τους απεργοσπαστικούς μηχανισμούς που στήνει η COSCO
* την ποινικοποίηση της συνδικαλιστικής δράσης

Στηρίζουμε τους συναδέλφους λιμενεργάτες στον δίκαιο αγώνα τους μέχρι τη δικαίωσή τους.

**Το Δ.Σ.**